biswa921/orwiki-latest-pages-articles-raw huggingface dataset:
ଅଭିଜିତ ମଜୁମଦାର

ଅଭିଜିତ ମଜୁମଦାର (ଜନ୍ମ : ୧୧ ସେପ୍ଟେମ୍ବର ୧୯୭୧) ଜଣେ ଓଡ଼ିଆ କଥାଚିତ୍ର ସଙ୍ଗୀତ ନିର୍ଦ୍ଦେଶକ ଓ ଗାୟକ । ୨୦୦୦ ମସିହାରେ ସେ ଓଡ଼ିଆ କଥାଚିତ୍ର ଜଗତରେ ସଙ୍ଗୀତ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ ଓଡ଼ିଆ କଥାଚିତ୍ର ସମେତ ଓଡ଼ିଆ ଆଧୁନିକ ଆଲବମ୍, ଭଜନ, ସମ୍ବଲପୁରୀ ଆଲବମ୍, ଓଡ଼ିଆ ଧାରାବାହିକ ଆଦିର ଗୀତ ନିର୍ମାଣ କରନ୍ତି । ୧୯୯୧ ମସିହାରେ ଅଭିଜିତ ପ୍ରଥମ କରି ସଙ୍ଗୀତ ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ତାଙ୍କ ନିର୍ଦ୍ଦେଶିତ ପ୍ରଥମ ସମ୍ବଲପୁରୀ ଆଲବମ୍ ଥିଲା ଦକ୍ସି ଗଲା ।

 ବୃତ୍ତି 
ଅଭିଜିତ ମଜୁମଦାର ପ୍ରଥମେ ସମ୍ବଲପୁରୀ ଗୀତରେ କାମ କରିବା ଆରମ୍ଭ କରିଥିଲେ ଏବଂ ପରେ ସେ ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ । ସେ ଓଡ଼ିଆ ଚଳଚ୍ଚିତ୍ର, ଆଲବମ୍ ଏବଂ ସମ୍ବଲପୁରୀ ଇଣ୍ଡଷ୍ଟ୍ରି ପାଇଁ ୭୦୦ରୁ ଅଧିକ ଗୀତ ନିର୍ମାଣ କରିଛନ୍ତି ।

କଥାଚିତ୍ର ଓ ଆଲବମ୍ ବ୍ୟତୀତ ଅଭିଜିତ କିଛି ଦୂରଦର୍ଶନରେ କାର୍ଯ୍ୟ କରିଛନ୍ତି । ସେ ଏମ୍.ବି.ସି. ଟିଭିରେ ଅନ୍ତାକ୍ଷରୀ କାର୍ଯ୍ୟକ୍ରମର ଉପସ୍ଥାପକ ତଥା ବିଚାରକ ଭାବରେ କାର୍ଯ୍ୟ କରିଥିଲେ । ତରଙ୍ଗ ଟିଭିରେ ମେଲୋଡି ନାଇଟ୍‌ସ୍ ଉଇଥ୍ ଅଭିଜିତ୍ ମଜୁମଦାର, ଲକ୍‌ଡାଉନ୍ ଅନ୍ତାକ୍ଷରୀ, ବ୍ୟାଣ୍ଡ୍ ବାଜା ବାରାତ୍ ଉଇଥ୍ ଅଭିଜିତ ମଜୁମଦାର ଭଳି କାର୍ଯ୍ୟକ୍ରମର ଉପସ୍ଥାପନା କରିଛନ୍ତି । 

 କଥାଚିତ୍ର 
ବର୍ଷଚଳଚ୍ଚିତ୍ରମନ୍ତବ୍ୟ୨୦୦୦କାଶିଆ କପିଳାପ୍ରଥମ କଥାଚିତ୍ର୨୦୦୪ରଖିବ ଯଦି ସେ ମାରିବ କିଏ୨୦୦୭ମୋ ସୁନା ପୁଅ୨୦୦୮ମୁନ୍ନା: ଏ ଲଭ୍ ଷ୍ଟୋରୀତୋ ବିନା ଭଲ ଲାଗେନା୨୦୧୦ଶୁଭ ବିବାହଶଶୁର ଘର ଜିନ୍ଦାବାଦଓମ୍ ନମଃ ଶିବାୟତୁ ଥା ମୁଁ ଯାଉଛି ରୁଷିରାଜ୍ୟ ଚଳଚ୍ଚିତ୍ର ପୁରସ୍କାର୨୦୧୧ବାଳୁଙ୍ଗା ଟୋକାକିଛି ଖଟା କିଛି ମିଠାଆଇନ କାନୁନ୍୨୦୧୨ମାଟ୍ରିକ୍ ଫେଲ୍ରଙ୍ଗିଲା ଟୋକାଲଭ୍ ମାଷ୍ଟରଜଗୁ ଅଟୋବାଲା୨୦୧୩ଲଭ୍ ହେଲା ଏମିତିଚଉକା ଛକାଟାର୍ଗେଟ୍ସଲାମ ସିନେମାରୁଦ୍ରଅଶୋକ ସମ୍ରାଟହରି ଓମ୍ ହରିଡାହା ବାଳୁଙ୍ଗାଟଙ୍କା ତତେ ସଲାମକେହି ଜଣେ ଭଲ ଲାଗେରେ୨୦୧୪ପୁଣି ଦେଖା ହେବ ଆର ଜନମରେସ୍ମାଇଲ୍ ପ୍ଲିଜ୍ଆମେ ତ ଟୋକା ଷଣ୍ଢ ମାର୍କାସମଥିଙ୍ଗ୍ ସମଥିଙ୍ଗ୍ ୨ଗଞ୍ଜା ଲଢ଼େଇ୨୦୧୫ଯିଏ ଯାହା କହୁ ମୋର ଢୋଭଉଁରୀଇସ୍କା ତୁ ହି ତୁନୂଆ ନୂଆ ପ୍ରେମରେକିଏ ଦେବ ଟକ୍କରAashiq୨୦୧୬ସମୟ ବଡ଼ ବଳବାନଜବରଦସ୍ତ ପ୍ରେମିକଲଭ୍ ଷ୍ଟେସନ୍ଲଭ୍ ପାଇଁ କୁଛ୍ ଭି କରେଗା୨୦୧୭ହିରୋ ନଂ ୱାନ୍ସିଷ୍ଟର ଶ୍ରୀଦେବୀକାବୁଲା ବାରବୁଲାକେବଳ କଣ୍ଠଶିଳ୍ପୀସୁନାପିଲା ଟିକେ ସ୍କୃ ଢିଲା୨୦୧୮ସୁନ୍ଦରଗଡ଼ର ସଲମାନ୍ ଖାନ୍ଓନ୍‌ଲି ପ୍ୟାର୍ଦିୱାନା ହେଲି ତୋ' ପାଇଁଶକ୍ତିଶ୍ରୀମାନ ସୁର୍‌ଦାସ୨୦୧୯ଗୋଲ୍‌ମାଲ୍ ଲଭ୍ବୈଶାଳୀଚାଲ୍ ଟିକେ ଦୁଷ୍ଟ ହେବାମିଷ୍ଟର ମଜ୍‌ନୁଜୋର୍‌କା ଝଟ୍‌କା

 ଦୂରଦର୍ଶନ 
+କାର୍ଯ୍ୟକ୍ରମଚେନାଲ୍ମନ୍ତବ୍ୟଅନ୍ତାକ୍ଷରୀଏମ୍.ବି.ସି. ଟିଭିଉପସ୍ଥାପକ ତଥା ସଂଚାଳକମେଲୋଡି ନାଇଟ୍‌ସ୍ ଉଇଥ୍ ଅଭିଜିତ୍ ମଜୁମଦାରତରଙ୍ଗ ଟିଭିଉପସ୍ଥାପକ ତଥା ସଂଚାଳକବ୍ୟାଣ୍ଡ୍ ବାଜା ବାରାତ୍ ଉଇଥ୍ ଅଭିଜିତ ମଜୁମଦାରତରଙ୍ଗ ଟିଭିଉପସ୍ଥାପକ ତଥା ସଂଚାଳକଲକ୍‌ଡାଉନ୍ ଅନ୍ତାକ୍ଷରୀତରଙ୍ଗ ଟିଭିଉପସ୍ଥାପକ ତଥା ସଂଚାଳକ

 ଆଧାର 

 ବାହାର ଆଧାର 

 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଗାୟକ
ଶ୍ରେଣୀ:ଓଡ଼ିଆ ସଙ୍ଗୀତଜ୍ଞ
ଶ୍ରେଣୀ:ଓଡ଼ିଆ କଥାଚିତ୍ର ସଙ୍ଗୀତକାର
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ସମ୍ବଲପୁର ଜିଲ୍ଲାର ଲୋକ
ଶ୍ରେଣୀ:୧୯୭୧ ଜନ୍ମ
ଭିକୁ ସେଠ୍

ଭିକୁ ସେଠ୍ (ମୃତ୍ୟୁ: ୧୨ ସେପ୍ଟେମ୍ବର ୨୦୨୦) ଜଣେ ଓଡ଼ିଆ ଯାତ୍ରା କଳାକାର ଥିଲେ । ତାଙ୍କର ପ୍ରକୃତ ନାମ ହେଉଛି ମହେନ୍ଦ୍ର ଦାସ । ସେ ଏକ ଯାତ୍ରା ନାଟକ ଶାଗୁଣା ବସିଛି ଡେଣା ମେଲାଇର ତାଙ୍କ ଭୂମିକା ଭିକୁ ସେଠ୍ ପାଇଁ ଏହି ନାମରେ ଲୋକପ୍ରିୟତା ଅର୍ଜନ କରିଥିଲେ । ୨୦୨୦ ମସିହାରେ ଭିକୁ ହୃଦ୍‌ଘାତରେ ମୃତ୍ୟୁବରଣ କରିଥିଲେ ।

 ଅଭିନୟ ଜୀବନ 
ଭିକୁ ସେଠ୍ ଓଡ଼ିଆ ଯାତ୍ରା ଜଗତର ଜଣେ ଜଣାଶୁଣା ଖଳାନାୟକ ଥିଲେ । ସେ ଓଡ଼ିଆ ଯାତ୍ରା ଜଗତ ସମେତ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ୧୯୯୬ ମସିହାରେ ହର ପଟ୍ଟନାୟକଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଯଶୋଦାରେ ଭିକୁ ଖଳନାୟକ ଭାବରେ ଅଭିନୟ କରିଥିଲେ । ସେ ୩୦ ବର୍ଷ ଧରି ଯାତ୍ରା ଜଗତରେ ସକ୍ରିୟ ଅଭିନେତା ଭାବରେ କାର୍ଯ୍ୟ କରୁଥିଲେ ।

୧୯୮୪ ମସିହାରେ ଭିକୁ ସାତଶଙ୍ଖ ଅପେରାରେ ପ୍ରଥମେ ଅଭିନୟ କରିଥିବା ଆରମ୍ଭ କରିଥିଲେ । ଜନତା ଗଣନାଟ୍ୟର ନାଟକ ଶାଗୁଣା ବସିଛି ଡେଣା ମେଲାଇରେ ସେ ଭିକୁ ସେଠ୍ ଭୂମିକାରେ ଅଭିନୟ କରିଥିଲେ । ଏହି ନାଟକରେ ତାଙ୍କର ଲୋକପ୍ରିୟ ସଂଳାପ ଥିଲା, "ନାଁଟା ତା'ହେଲେ ମୀନା, ଭଲ ନାଚିଲ... ।" ତାଙ୍କର ଅନ୍ୟ ଏକ ଲୋକପ୍ରିୟ ସଂଳାପ ଥିଲା, "ଭଲକୁ ଭଲ କହିବା କ'ଣ ଖରାପ !" ଓ "ଖୁମ୍ପିଦେଲୁ, ଭଲ କଲୁ... ଧେତ୍ ।" ସେ ଧଉଳୀ ଗଣନାଟ୍ୟ, ପାର୍ବତୀ ଗଣନାଟ୍ୟ, ଗୌରୀ ଗଣନାଟ୍ୟ, କଳିଙ୍ଗ ଗଣନାଟ୍ୟ ଆଦିରେ ସେ ଅଭିନୟ କରିଥିଲେ ।  

 କାମ କରିଥିବା ଗଣନାଟ୍ୟ 

 ସାତଶଙ୍ଖ ଅପେରା
 ଧଉଳୀ ଗଣନାଟ୍ୟ
 ପାର୍ବତୀ ଗଣନାଟ୍ୟ
 ଗୌରୀ ଗଣନାଟ୍ୟ
 କଳିଙ୍ଗ ଗଣନାଟ୍ୟ
 ଜନତା ଗଣନାଟ୍ୟ

 ଅଭିନୀତ କଥାଚିତ୍ର 

 ୧୯୯୬: ଯଶୋଦା

 ମୃତ୍ୟୁ 
ଭିକୁ ସେଠ୍ ୨୦୨୦ ମସିହାରେ ସେପ୍ଟେମ୍ବର ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ସେ ହୃଦ୍‌ଘାତରେ ପ୍ରାଣ ହରାଇଥିଲେ । ତାଙ୍କର ଛାତିରେ ଯନ୍ତ୍ରଣା ହେବାପରେ ତାଙ୍କୁ ଚୌଦ୍ୱାରରୁ କଟକ ନିଆଯାଉଥିବାବେଳେ ରାସ୍ତାରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୫୫ ବର୍ଷ ବୟସ ହୋଇଥିଲା । ପୁରୀ ଜିଲ୍ଲାସ୍ଥିତ ତାଙ୍କର ପୈତୃକ ଗ୍ରାମ ଚନ୍ଦନପୁରର କୁଶପଦାଠାରେ ତାଙ୍କର ଶେଷ କୃତ୍ୟ ସମ୍ପନ୍ନ କରାଯାଇଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଯାତ୍ରା ଅଭିନେତା
ଶିଶିର ମୋହନ ପତି

ଶିଶିର ମୋହନ ପତି (୨୪ ଫେବୃଆରୀ ୧୯୫୬ - ୧୨ ସେପ୍ଟେମ୍ବର ୨୦୨୦) ଜଣେ ଓଡ଼ିଆ କଥାଚିତ୍ର ନିର୍ଦ୍ଦେଶକ ଥିଲେ । ସେ ଓଡ଼ିଆ କଥାଚିତ୍ର ଜଗତରେ ବୁଟୁ ଭାବରେ ପରିଚିତ ଥିଲେ । ୧୯୮୪ ମସିହାରେ ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ ଏବଂ ୧୯୮୯ ମସିହାରେ ତାଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ର ଥିଲା ପଞ୍ଚୁ ପାଣ୍ଡବ । ଏହାପରେ ସେ ରାଜା ରାଣୀ, ଏଇଠି ସ୍ୱର୍ଗ ଏଇଠି ନର୍କ, ମା ପରି କିଏ ହେବ ଭଳି କଥାଚିତ୍ରର ନିର୍ଦ୍ଦେଶନା ଦେଇଥିଲେ । କଥାଚିତ୍ର ବ୍ୟତୀତ ଶିଶିର କିଛି ଓଡ଼ିଆ ଦୂରଦର୍ଶନ ଧାରାବାହିକ ମଧ୍ୟ ନିର୍ଦ୍ଦେଶନା ଦେଇଥିଲେ ।

 ଜନ୍ମ ଓ ପରିବାର 
ଶିଶିର ମୋହନ ପତି ୧୯୫୬ ମସିହାର ଫେବୃଆରୀ ମାସ ୨୪ ତାରିଖରେ କଟକଠାରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ଲତା ପତି ।

 ବୃତ୍ତି 
ଶିଶିର ପ୍ରଥମେ ଓଡ଼ିଆ କଥାଚିତ୍ର ଜଗତରେ ଜଣେ ସହ-ନିର୍ଦ୍ଦେଶକ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ୧୯୮୪ ମସିହାରେ ସେ ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶିତ କଥାଚିତ୍ର ଡୋରାରେ ସହ-ନିର୍ଦ୍ଦେଶନା ଦେଇଥିଲେ । ଏହାପରେ ସେ ଜଗା ବଳିଆ, ହୀରାନିଳା, ଜଗା ହାତରେ ପଘା, କଣ୍ଢେଇ, ମା, ଘର ସଂସାର ଭଳି କଥାଚିତ୍ରର ସହ-ନିର୍ଦ୍ଦେଶକ ଭାବରେ କାର୍ଯ୍ୟ କରିଥିଲେ ।

୧୯୮୯ ମସିହାରେ ଶିଶରଙ୍କ ନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ର ପଞ୍ଚୁ ପାଣ୍ଡବ ମୁକ୍ତିଲାଭ କରିଥିଲା, ଯାହାର ପ୍ରଯୋଜନା କରିଥିଲେ ପ୍ରଶାନ୍ତ ନନ୍ଦ । ଏହି କଥାଚିତ୍ରଟିର ସଂଳାପ ଓ ଚିତ୍ରନାଟ୍ୟ ମଧ୍ୟ ଶିଶିର ରଚାନା କରିଥଲେ । ଏହାପରେ ରାଜାରାଣୀ, ମା ପରି କିଏ ହେବ, ଏଇଠି ସ୍ୱର୍ଗ ଏଇଠି ନର୍କ ଭଳି କଥାଚିତ୍ରର ନିର୍ଦ୍ଦେଶନା ଦେଇଥିଲେ । ପରବର୍ତ୍ତୀ ସମୟରେ ସେ ଓଡ଼ିଆ ଧାରାବାହିକର ନିର୍ଦ୍ଦେଶନା ଦେଇଥିଲେ ।

 ନିର୍ଦ୍ଦେଶକ 
+ବର୍ଷଚଳଚ୍ଚିତ୍ରମନ୍ତବ୍ୟ୧୯୮୯ପଞ୍ଚୁ ପାଣ୍ଡବନିର୍ଦ୍ଦେଶିତ ପ୍ରଥମ ଓଡ଼ିଆ କଥାଚିତ୍ରରାଜ ରାଣୀ୧୯୯୯ମା ପରି କିଏ ହେବ୨୦୦୩ଏଇଠି ସ୍ୱର୍ଗ ଏଇଠି ନର୍କନିର୍ଦ୍ଦେଶିତ ଶେଷ କଥାଚିତ୍ର

 ସହ-ନିର୍ଦ୍ଦେଶକ 
+ବର୍ଷଚଳଚ୍ଚିତ୍ରନିର୍ଦ୍ଦେଶକ୧୯୮୪ଡୋରାପ୍ରଶାନ୍ତ ନନ୍ଦଜଗା ବଳିଆପ୍ରଶାନ୍ତ ନନ୍ଦହୀରାନୀଳାପ୍ରଶାନ୍ତ ନନ୍ଦ୧୯୮୫ଜଗା ହାତରେ ପଘା୧୯୯୦କଣ୍ଢେଇପ୍ରଶାନ୍ତ ନନ୍ଦ୧୯୯୨ମା୧୯୯୩ଘର ସଂସାରପ୍ରଶାନ୍ତ ନନ୍ଦ

 ଚିତ୍ରନାଟ୍ୟ ଓ ସଂଳାପ ରଚନା 
+ବର୍ଷଚଳଚ୍ଚିତ୍ରମନ୍ତବ୍ୟ୧୯୮୯ପଞ୍ଚୁ ପାଣ୍ଡବସଂଳାପ ଓ ଚିତ୍ରନାଟ୍ୟ୨୦୦୩ଏଇଠି ସ୍ୱର୍ଗ ଏଇଠି ନର୍କଚିତ୍ରନାଟ୍ୟ

 ମୃତ୍ୟୁ 
ଶିଶିର ମୋହନ ପତି ୨୦୨୦ ମସିହାର ସେପ୍ଟେମ୍ବର ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ସେ ବ୍ରୋଙ୍କୋ ଆଜମାରେ ପୀଡ଼ିତ ଥିଲେ । ମୃତ୍ୟୁବେଳକୁ ତାଙ୍କୁ ୬୪ ବର୍ଷ ବୟସ ହୋଇଥିଲା । କଟକର ସତୀଚଉରାରେ ତାଙ୍କର ଅନ୍ତିମ ସଂସ୍କାର କରାଯାଇଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ନାରାୟଣ ପତି

ନାରାୟଣ ପତି, ଜଣେ ଜଣେ ଓଡ଼ିଆ ନାଟ୍ୟକାର, ଅଭିନେତା ଏବଂ ନିର୍ଦ୍ଦେଶକ ଅଟନ୍ତି । ସେ ଓଡ଼ିଆ ଓ ହିନ୍ଦୀ ଚଳଚ୍ଚିତ୍ର, ନାଟକ ଓ ଦୂରଦର୍ଶନ ସହିତ ଜଡ଼ିତ ।

ଜୀବନୀ
ନାରାୟଣ ପିଲାଦିନରୁ ପାଲା, ଦାସକାଠିଆ ଇତ୍ୟାଦି କଳାପ୍ରତି ଆକୃଷ୍ଟ ଥିଲେ । ବିଦ୍ୟାଳୟ ଓ ମହାବିଦ୍ୟାଳୟ ସ୍ତରରୁ ସେ ମଞ୍ଚ ଅଭିନୟ ଆରମ୍ଭ କରିଥିଲେ । ଭଦ୍ରକରୁ ସ୍ନାତକ ଶିକ୍ଷା ସମାପ୍ତ କରି, ସେ କଟକ ଆସିଥିଲେ । କଟକରେ ସେ କାର୍ତ୍ତିକ ଚନ୍ଦ୍ର ରଥ ଓ ବସନ୍ତ ରଥଙ୍କ ନାଟକରେ ଅଭିନୟ ଆରମ୍ଭ କରିଥିଲେ । ୧୯୭୦ ମସିହାରେ ସେ ଜନତା ରଙ୍ଗମଞ୍ଚରେ ଯୋଗ ଦେଇଥିଲେ । ନାଟ୍ୟସଂସ୍ଥା ଶତାବ୍ଦୀର କଳାକାରର ପ୍ରତିଷ୍ଠାତାମାନଙ୍କ ମଧ୍ୟରୁ ସେ ଜଣେ ଥିଲେ । ୧୯୮୦ ମସିହାରେ ରାଷ୍ଟ୍ରୀୟ ନାଟ୍ୟ ବିଦ୍ୟାଳୟରୁ ଶିକ୍ଷା ସମାପ୍ତ କରିଥିଲେ । ସେ ଅନ୍ୱେଷଣା ନାମରେ ଅନ୍ୟ ଏକ ନାଟ୍ୟସଂସ୍ଥା ମଧ୍ୟ ପ୍ରତିଷ୍ଠା କରିଥିଲେ । ସେ ବିଭିନ୍ନ କର୍ମଶାଳା ମାଧ୍ୟମରେ ନାଟ୍ୟ ଶିକ୍ଷାଦାନ ମଧ୍ୟ କରନ୍ତି । ସେ ବିଭିନ୍ନ ସମୟରେ ରାଜ୍ୟ ଚଳଚ୍ଚିତ୍ର ପୁରସ୍କାର ଚୟନ ସମିତିର ସଦସ୍ୟ ମଧ୍ୟ ରହିଛନ୍ତି । 

 ନାଟକ ଓ ଚଳଚ୍ଚିତ୍ର 
 ନାଟକ 
ସେ ରଚନା, ଅଭିନୟ ବା ନିର୍ଦ୍ଦେଶନା ଦେଇଥିବା ନାଟକ :
 ମୁକ୍ତିପଥ
 ଜୀବନ ସୌଦା
 ଶେଷ ରକ୍ତବିନ୍ଦୁ
 ଅବଶେଷ
 ଶିଶୁ ଦିବସ
 କର୍ମଯୋଗୀ
 ପ୍ରତିବାଦ
 ଗଣହତ୍ୟା
 ଚଳଚ୍ଚିତ୍ର 
ସେ ଉଭୟ ଓଡ଼ିଆ ଓ ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଛନ୍ତି :
 ଓଡ଼ିଆ 
 ଲକ୍ଷେ ଶିବ ପୂଜି ପାଇଛି ପୁଅ
 ଭାଗ୍ୟଚକ୍ର
 ବାଟ ଅବାଟ
 ଗାରେ ସିନ୍ଦୂର ଧାରେ ଲୁହ
 ସମର ସଲିମ ସାଇମନ
 ହିନ୍ଦୀ  
 ଦୟାବାନ
 ଅନ୍ତର୍ଦାହ
 ଦୁର୍ଗା
 ଦାମିନୀ
 ଜେଲ
 ଲାଲ ଦୁପଟ୍ଟା
 ଦୂରଦର୍ଶନ ଧାରାବାହିକ 
 ଓଡ଼ିଆ 
 ପଥର ପଡିଲେ ସହି
 ଟୋକେଇ
 ହିନ୍ଦୀ  
 ଡିସ୍କଭରୀ ଅଫ ଇଣ୍ଡିଆ
 ଅଧିକାର
 କହକସାଁ
 ବ୍ୟୋମକେଶ ବକ୍ସି
 ଡାକ୍ତର ଆମ୍ବେଦକର
 ହମରାହୀ
 ଔର ଭି ହେ ରାହେଁ

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଲୋକ
ଆହୁତି

ଆହୁତି, ୧୯୭୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ନିଗମ ଫିଲ୍ମସ୍ ବ୍ୟାନରରେ ନିର୍ମିତ ହୋଇଥିଲା । ନିର୍ଦ୍ଦେଶକ ଦେବୀ ଦାସ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଜଣାଶୁଣା ସଙ୍ଗୀତକାର ଅକ୍ଷୟ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଅଜିତ ଦାସ, ନରେନ୍ଦ୍ର କୁମାର ବେହେରା, ନିହାରିକା ସାହୁ ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ଅଜିତ ଦାସ
 ନିହାରିକା ସାହୁ
 ନରେନ୍ଦ୍ର କୁମାର ବେହେରା (ନରି)

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଗୀତିକାର ଦେବଦାସ ଛୋଟରାୟ କଥାଚିତ୍ରଟିର ଗୀତ ରଚନା କରିଥିଲେ । ତୃପ୍ତି ଦାସ, ଅକ୍ଷୟ ମହାନ୍ତି, ଶେଖର ଘୋଷ, ଗୀତା ପଟ୍ଟନାୟକ, ଶ୍ରୀକାନ୍ତ ଦାସ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୭୭ର ଓଡ଼ିଆ କଥାଚିତ୍ର
ସନ୍ଧ୍ୟା ତାରା

ସନ୍ଧ୍ୟା ତାରା, ୧୯୭୭ ମସିହାର ଏକ ଓଡ଼ିଆ କଥାଚିତ୍ର । ଜଣାଶୁଣା ନାଟ୍ୟକାର ଚିନ୍ତାମଣି ଜେନା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଗୋପାଳ ଘୋଷ । ସଙ୍ଗୀତକାର ବାସୁଦେବ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟି ମୁକ୍ତିଲାଭ କରିପାରିନଥିଲା ।

ବାବି, ସୁଜାତା ଆନନ୍ଦ, ନିହାରିକା, ଅଜିତ ଦାସ, ହେମନ୍ତ ଦାସ, ଜୟା ବି. ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଅଭିନୟ
 ସାମୁଏଲ ସାହୁ (ବାବି)
 ସୁଜାତା ଆନନ୍ଦ
 ନିହାରିକା ସାହୁ
 ଅଜିତ ଦାସ
 ହେମନ୍ତ ଦାସ
 ଜୟା ବି

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ଗୀତିକାର ଶିବବ୍ରତ ଦାସ ଏହି କଥାଚିତ୍ରଟିର ଗୀତ ରଚନା କରିଥିଲେ । ଆଶା ଭୋସଲେ, ମହେନ୍ଦ୍ର କପୁର, ଅମିତ କୁମାର, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୭୭ର ଓଡ଼ିଆ କଥାଚିତ୍ର
ସୁରେଶ ବଳ

ସୁରେଶ ବଳ, ଜଣେ ଓଡ଼ିଆ ଅଭିନେତା । ସେ ମୁଖ୍ୟତଃ ଓଡ଼ିଆ କଥାଚିତ୍ର ଓ ଦୂରଦର୍ଶନ ଧାରାବାହିକରେ ଅଭିନୟ କରିଥାନ୍ତି । ସେ ମୁଖ୍ୟତଃ ବାଙ୍କୁ ଭାବରେ ଲୋକୋପ୍ରିୟତା ଅର୍ଜନ କରିଛନ୍ତି । ସୁରେଶ ୧୯୭୭ ମସିହାରେ ସୁନା ସଂସାର ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ଗାୟତ୍ରୀରେ ଅଭିନୟ କରିଥିଲେ । ସୁରେଶ ମୁଖ୍ୟତଃ ଚରିତ୍ର ଅଭିନେତା, ଖଳନାୟକ, ହାସ୍ୟ କଳାକାର ଭାବରେ ଅଭିନୟ କରନ୍ତି । ସେ ଏ ପର୍ଯ୍ୟନ୍ତ ୮୦ଟିରୁ ଅଧିକ ଓଡ଼ିଆ କଥାଚିତ୍ରରେ ଅଭିନୟ କରିସାରିଲେଣି ।

 ଅଭିନୟ ଜୀବନ 
ସୁରେଶ ବଳ ୧୯୭୭ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ସୁନା ସଂସାର । ଏହାପରେ ସେ ବଳିଦାନ, ଗୌରୀ, ସମର ସଲିମ ସାଇମନ, ବାଜେ ବଇଁଶୀ ନାଚେ ଘୁଙ୍ଗୁର, ଏଇ ଆମ ସଂସାର ଭଳି କଥାଚିତ୍ରରେ ଅଭିନୟ କରିଥିଲେ ।

୧୯୮୬ ମସିହାରେ କଥାଚିତ୍ର ଯୋର ଯା'ର ମୂଲକ ତାରରେ ସେ ବାସୁ ଭୂମିକାରେ ଅଭିନୟ କରିଥିଲେ, ଯେଉଁଥିରେ ସେ ଅଭିନେତା ହର ପଟ୍ଟନାୟକଙ୍କ ସହଯୋଗୀ ଭୂମିକାରେ ଏକ ହାସ୍ୟ ଅଭିନେତା ଭାବରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସୁରେଶ ଅନେକ ଓଡ଼ିଆ କଥାଚିତ୍ରରେ ଅଭିନୟ କରିଥଲେ । ସେ ବର୍ତ୍ତମାନ ପର୍ଯ୍ୟନ୍ତ ୮୦ଟିରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି ।

ସୁରେଶ କଥାଚିତ୍ର ବ୍ୟତୀତ ଓଡ଼ିଆ ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଛନ୍ତି । ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ଗାୟତ୍ରୀରେ ସେ ଏକ ଦ୍ୱୈତ ଭୂମିକା, ନିତିଆ'ଦି ଓ ତାଙ୍କର ଭାଇ ଭୂମିକାରେ ଅଭିନୟ କରିଥିଲେ ।

 ଅଭିନୀତ କଥାଚିତ୍ର 
+ବର୍ଷକଥାଚିତ୍ରଭୂମିକାମନ୍ତବ୍ୟ୧୯୭୭ସୁନା ସଂସାରପ୍ରଥମ ଓଡ଼ିଆ କଥାଚିତ୍ର୧୯୭୮ବଳିଦାନ୧୯୭୯ଗୌରୀବାଙ୍କୁସମର ସଲିମ ସାଇମନ୧୯୮୨ବାଜେ ବଇଁଶୀ ନାଚେ ଘୁଙ୍ଗୁର୧୯୮୬ଯୋର ଯା'ର ମୂଲକ ତାରବାସୁଏଇ ଆମ ସଂସାର୧୯୮୭ଚକା ଆଖି ସବୁ ଦେଖୁଛି୧୯୮୮କନ୍ୟାଦାନଯାହାକୁ ରଖିବେ ଅନନ୍ତ୧୯୯୦ଦଇବ ଦଉଡ଼ିଘନଠାକୁର ଅଛନ୍ତି ଚଉ ବାହାକୁପରଦେଶୀ ଚଢ଼େଇବାଙ୍କୁମା ମତେ ଶକ୍ତି ଦେଚନ୍ଦନକଣ୍ଢେଇ୧୯୯୧ବସ୍ତ୍ର ହରଣଆମ ଘର ଆମ ସଂସାରକୋଟିଏ ମଣିଷ ଗୋଟିଏ ଜଗାକପାଳ ଲିଖନ୧୯୯୨ମାଗ୍ୟାଙ୍ଗ୍ ଲିଡର୧୯୯୩ଭାଗ୍ୟ ହାତେ ଡୋରିରଘୁଆ୧୯୯୪ଏମିତି ଭାଇ ଜଗତେ ନାହିଁବାଙ୍କୁଭାଇ ହେଲା ଭଗାରିଆଶାର ବାପା୧୯୯୫କୁଳ ନନ୍ଦନମାମୁଁ୧୯୯୬ସୁନା ପୁଅସୁହାଗ ସିନ୍ଦୂରରାମୁପୁଅ ମୋର ଭୋଳାଶଙ୍କରରଘୁଆ୧୯୯୭କାହ୍ନାସୁନା ସଂସାରନାରୀ ବି ପିନ୍ଧିପାରେ ରକ୍ତ ସିନ୍ଦୂରଗୋବର୍ଦ୍ଧନ୧୯୯୮ସ୍ତ୍ରୀପୋଲିସ୍ ଇନିସ୍‌ପେକ୍ଟରସୌଭାଗ୍ୟବତୀଶକୁନୀ୧୯୯୯ପବିତ୍ର ବନ୍ଧନଜେଜେ ବାପାଲାଟ୍ ସାହେବପୋଲିସ୍ ଇନିସ୍‌ପେକ୍ଟରସୁନା ହରିଣୀରାମୁ କକାରାକ୍ଷୀ ଭିଜିଗଲା ଆଖି ଲୁହରେକୃଷ୍ଣା କାବେରୀରଘୁ ମଉସାକଥା କହିବ ମୋ ମଥା ସିନ୍ଦୂରଓକିଲ ଯୁଧିଷ୍ଠିରଜୟ ଶ୍ରୀରାମଇନିସ୍‌ପେକ୍ଟର ରଙ୍ଗ ମଲ୍ଲିକଧର୍ମ ନିକିତିବାଙ୍କୁ୨୦୦୧ଗାରେ ସିନ୍ଦୂର ଧାରେ ଲୁହବାଙ୍କୁଧର୍ମ ଦେବତା୨୦୦୨ସିନ୍ଦୂର ନୁହେଁ ଖେଳଘରବିଷ୍ଣୁ କକାସମୟ ଚକରେ ସଂସାର ରଥବୈରାଗୀ ମହାନ୍ତିରଙ୍ଗ୍ ନମ୍ବର୨୦୦୩ମାତୃଶକ୍ତିଚତୁରଏଇଠି ସ୍ୱର୍ଗ ଏଇଠି ନର୍କସୁନା ସଙ୍ଖାଳୀଇନିସ୍‌ପେକ୍ଟର ପ୍ରଧାନବାହୁଡ଼ିବେ ମୋ ଜଗାବଳିଆଚାଖି ମହାରଣା୨୦୦୪ସାଥୀରେଅଟୋ ଡ୍ରାଇଭର୍, କୃଷ୍ଣକଣ୍ଢେଇ ଆଖିରେ ଲୁହଗୋଲି୨୦୦୫ଟୋପାଏ ସିନ୍ଦୂର ଦି ଟୋପା ଲୁହଚାକରଅର୍ଜୁନଇନିସ୍‌ପେକ୍ଟର ପରିଡ଼ା୨୦୦୬ଥ୍ୟାଙ୍କ ୟୁ ଭଗବାନପାଣିଗ୍ରାହୀତୁ ଏକା ଆମ ସାହା ଭରସାଦୀନବନ୍ଧୁଶାଶୁଘର ଚାଲିଯିବିଭଗବାନ ରାଏ୨୦୦୭କାଳୀଶଙ୍କରଅଲ୍ଲୀ ଚାଚାମହାନାୟକଏସ୍‌ ଆଇ ପରିଡ଼ାଅଗ୍ନିଶିଖାମନ୍ତ୍ରୀ ଚିନ୍ତାମଣି୨୦୦୮କଳିଙ୍ଗ ପୁତ୍ରରଘୁ ମହାନ୍ତିସତ୍ୟ ମେବ ଜୟତେଘଣ୍ଟି୨୦୦୯ଶତ୍ରୁ ସଂହାରଓକିଲ୨୦୧୦ତୁ ଥାଆ ମୁଁ ଯାଉଚି ରୁଷିସଲିମ୍୨୦୧୨ସମଥିଙ୍ଗ୍ ସମଥିଙ୍ଗ୍କୁଳମଣିମାଟ୍ରିକ୍ ଫେଲ୍ବଳରାମ୨୦୧୩ତୁ ମୋ ଦେହର ଛାଇଚାଚା୨୦୧୪ସାହିତ୍ୟ ଦିଦି୨୦୧୫ପିଲାଟା ବିଗିଡ଼ିଗଲାବିଜୟନ ଦାସକଳ୍କୀ୨୦୧୬ସମୟ ବଡ଼ ବଳବାନବେବି

 ଅଭିନୀତ ଧାରାବାହିକ 
+ଧାରାବାହିକଚେନାଲ୍ଭୂମିକାଗାୟତ୍ରୀଇ ଟିଭି ଓଡ଼ିଆନିତିଆ'ଦି

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ଶ୍ରେଣୀ:ଓଡ଼ିଆ ଲୋକ
କାହ୍ନା (ଓଡ଼ିଆ କଥାଚିତ୍ର)

କାହ୍ନା, ୧୯୯୭ ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ତ୍ରିନାଥ ଗୌଡ଼ ଓ ଉଦୟନାଥ ଚୌଧୁରୀ । ଏନ୍. ରାମ ବାବୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଅଭିନୟ

 ଉତ୍ତମ ମହାନ୍ତି
 ଅପରାଜିତା ମହାନ୍ତି
 ଜୟୀରାମ ସାମଲ
 ଅସୀତ ପତି
 ସୁରେଶ ବଳ
 ମୁନ୍ନା ଖାଁ
 ମିତା ଚକ୍ରବର୍ତ୍ତୀ
 କୁନି ମିଶ୍ର
 ମାମିନା
 ମନୋଜ ପାଢ଼ୀ
 ସୀମାଞ୍ଜଳ
 ଶକ୍ତି
 ଚିତ୍ତ ମହାନ୍ତି
 ରବି
 ଚିତ୍ତ ଆଚାର୍ଯ୍ୟ
 ରାଜୁ
 ବିଭୁ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ । ବନବିହାରୀ ପଣ୍ଡା, ବିପିନ ମହାପାତ୍ର, ରଘୁନାଥ ରାଉତ, ସୌମିତ୍ର ଚାଟାର୍ଜୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶେଖର ଘୋଷ, ଲକ୍ଷ୍ମୀକାନ୍ତ ପାଲିତ, ଶ୍ରୀକାନ୍ତ ଦାସ, ତାନସେନ ସିଂ, ଲୋପିତା ମିଶ୍ର, ନନ୍ଦିତା ଭଞ୍ଜ, ସେବା ମହାହାପାତ୍ର, ପିଙ୍କି, ଗୁଡ୍ଡି ଆଜି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । 

ଗୀତ

ଆଧାର

ବାହାର ଆଧାର
 
 ୟୁ-ଟ୍ୟୁବ୍‌ରେ କାହ୍ନା

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ସୁନା ସଂସାର (୧୯୯୭ର କଥାଚିତ୍ର)

ସୁନା ସଂସାର, ୧୯୯୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କେଶବ ରାଉତ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ହର ପଟ୍ଟନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ସ୍ମିତା ମହାନ୍ତି । ଉତ୍ତମ ମହାନ୍ତି, ଅପରାଜିତା ମହାନ୍ତି, ଦେବୁ ବୋଷ, ରାଇମୋହ ପରିଡ଼ା, ସୁରେଶ ବଳ, ଅଶ୍ରୁମୋଚନ ମହାନ୍ତି, ମିହିର ଦାସ, ଲିଜା ଦାସ, ଉପେନ୍ଦ୍ର ନାୟକ, ହିମାଂଶୁ ପରିଜା, ହର ପଟ୍ଟନାୟକ, କେଶବ ରାଉତ, ଜୟୀରାମ ସାମଲ, ବ୍ରଜ ସିଂହ ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ ।

୧୯୯୭ ମସିହାରେ ସୁନା ସଂସାର ଶୀର୍ଷକରେ ଏକ କଥାଚିତ୍ର ନିର୍ମାଣ କରିଥିଲେ ଶିଶିର ମିଶ୍ର, ଯେଉଁଥିରେ ହର ପଟ୍ଟନାୟକ ଏକ କ୍ଷୁଦ୍ର ଭୂମିକାରେ ଅଭିନୟ କରିଥିଲେ ଏବଂ ଏହାର ମୁକ୍ତିଲାଭର ୨୦ ବର୍ଷ ପରେ ପୁଣିଥରେ ସମାନ ଶୀର୍ଷକରେ ହର ଏହି କଥାଚିତ୍ରଟି ନିର୍ମାଣ କରିଥିଲେ, ଯେଉଁଥିରେ ସେ ନିଜେ ଖଳନାୟକ ଭାବରେ ଅଭିନୟ କରିଥିଲେ ।

ଅଭିନୟ

 ସିଦ୍ଧାନ୍ତ ମହାପାତ୍ର
 ସ୍ମିତା ମହାନ୍ତି
 ଉତ୍ତମ ମହାନ୍ତି
 ଅପରାଜିତା ମହାନ୍ତି
 ଦେବୁ ବୋଷ
 ରାଇମୋହନ ପରିଡ଼ା
 ସୁରେଶ ବଳ
 ଅଶ୍ରୁମୋଚନ ମହାନ୍ତି
 ମିହିର ଦାସ
 ଲିଜା ଦାସ
 ଅନିଷା ଦାସ
 ଉପେନ୍ଦ୍ର ନାୟକ
 ହିମାଂଶୁ ପରିଜା
 ହର ପଟ୍ଟନାୟକ
 କେଶବ ରାଉତ
 ଜୟୀରାମ ସାମଲ
 ବ୍ରଜ ସିଂହ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଜୁ ସ୍ୱାଇଁ । ଗୀତିକାର ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ । ଶ୍ରୀକାନ୍ତ ଦାସ, ସୁବାସ ଦାସ, ତାସପ ଦାସ, ଦୀପକ, ଇରା ମହାନ୍ତି, ବିଷ୍ଣୁ ନାୟକ, ମହମ୍ମଦ ସାଜିଦ୍ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୧୯୯୭ର ଓଡ଼ିଆ କଥାଚିତ୍ର
ମାମା ମିଶ୍ର

ମାମା ମିଶ୍ର ଜଣେ ଓଡ଼ିଆ ଅଭିନେତ୍ରୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର ଜଗତରେ କାମ କରିଥାନ୍ତି । ମାମା ୧୯୯୫ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସେ ୨୦୦୭ ମସିହାଯାଏଁ ଅଭିନୟ ଜଗତରେ ସକ୍ରିୟ ଥିଲେ । ମାମା ଜଣାଶୁଣା ଓଡ଼ିଆ ଅଭିନେତା ଓ ରାଜନୀତିଜ୍ଞ ସିଦ୍ଧାନ୍ତ ମହାପାତ୍ରଙ୍କୁ ବିବାହ କରିଛନ୍ତି ।

 ଅଭିନୟ ଜୀବନ 
ମାମା ମିଶ୍ର ୧୯୯୫ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତି ପ୍ରଥମ ଓଡ଼ିଆ କଥାଚିତ୍ର ଥିଲା ମୋ ମନ ଖାଲି ତୋରି ପାଇଁ, ଯେଉଁଥିରେ ସେ ସ୍ମୃତି ଭୂମିକାରେ ଅଭିନୟ କରିଥିଲେ । ଏହାପରେ ସେ ସୁନା ସଂସାର, ବାପା, କିଏ ପୋଛିବ ମା ଆଖିର ଲୁହ, ତୋ ଆଖି ମୋ ଆଇନା, ବାବୁ ପର୍ଶୁରାମ, ସମୟ ଚକରେ ସଂସାର ରଥ, ସମୟ ଖେଳୁଚି ଚକା ଭଉଁରୀ, ରହିଚି ରହିବି ତୋ'ରି ପାଇଁ, ଏଇଠି ସ୍ୱର୍ଗ ଏଇଠି ନର୍କ, ସାକ୍ଷୀ ରହିଲା ଏ ସିଂହ ଦୁଆର, ନାରୀ ଆଖିରେ ନିଆଁ ଆଦି କଥାଚିତ୍ରରେ ଅଭିନୟ କରିଥିଲେ ।

 ଅଭିନୀତ କଥାଚିତ୍ର 
+ବର୍ଷଚଳଚ୍ଚିତ୍ରଭୂମିକାମନ୍ତବ୍ୟ୧୯୯୫ମୋ ମନ ଖାଲି ତୋରି ପାଇଁସ୍ମୃତିପ୍ରଥମ ଓଡ଼ିଆ କଥାଚିତ୍ର୧୯୯୭ବାପା୧୯୯୯କିଏ ପୋଛିବ ମା' ଆଖିର ଲୁହସୀମାତୋ ଆଖି ମୋ ଆଇନାସୋନାଲି୨୦୦୦ବାବୁ ପର୍ଶୁରାମବେବି ରାଉତରାୟ୨୦୦୨ସମୟ ଚକରେ ସଂସାର ରଥସୁମିତ୍ରା ମାନସିଂହସମୟ ଖେଳୁଛି ଚକା ଭଉଁରୀରହିଚି ରହିବି ତୋରି ପାଇଁପୂଜା ପଟ୍ଟନାୟକ୨୦୦୩ଏଇଠି ସ୍ୱର୍ଗ ଏଇଠି ନର୍କନାରୀ ଆଖିରେ ନିଆଁ୨୦୦୪ସାକ୍ଷୀ ରହିଲା ଏ ସିଂହଦୁଆରରଶ୍ମୀ୨୦୦୭ମୁଁ ତତେ ଲଭ୍ କରୁଚିଅତିଥି କଳାକାର

 ବ୍ୟକ୍ତିଗତ ଜୀବନ 
ମାମା ମିଶ୍ର ଜଣାଶୁଣା ଓଡ଼ିଆ କଥାଚିତ୍ର ଅଭିନେତା ତଥା ରାଜନେତା ସିଦ୍ଧାନ୍ତ ମହାପାତ୍ରଙ୍କୁ ୨୦୦୩ ମସିହାରେ ବିବାହ କରିଥିଲେ ।

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ମାମୁନି ମିଶ୍ର

ମାମୁନି ମିଶ୍ର ଜଣେ ଓଡ଼ିଆ ଅଭିନେତ୍ରୀ । ସେ ଓଡ଼ିଆ କଥାଚିତ୍ର ଏବଂ ଦୂରଦର୍ଶନ ଧାରାବାହିକରେ ବିଭିନ୍ନ ଭୂମିକରେ ଅଭିନୟ କରନ୍ତି । ମାମୁନି ୧୯୯୯ ମସିହାରେ ମା' ପରି କିଏ ହେବ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଏହାପରେ ସେ ସହକଳାକାର ଭାବରେ କିଛି ଓଡ଼ିଆ ଚଳଚ୍ଚିତ୍ରରେ ଅଭିନୟ କରିଥିଲେ । ମାମୁନି ଓଡ଼ିଆ କଥାଚିତ୍ର ବ୍ୟତୀତ ଦୂରଦର୍ଶନ ଧାରାବାହିକରେ ଖଳନାୟିକାଠାରୁ ଆରମ୍ଭ କରି ହାସ୍ୟ ଅଭିନେତ୍ରୀ ଭାବରେ ବିଭିନ୍ନ ଭୂମିକା ଅଭିନୟ କରୁଛନ୍ତି ।

 ଅଭିନୟ ଜୀବନ 
ମାମୁନି ମିଶ୍ର ୧୯୯୯ ମସିହାରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ମା ପରି କିଏ ହେବ, ଯେଉଁଥିରେ ସେ ପୂଜା ଭୂମିକାରେ ଅଭିନୟ କରିଥିଲେ । ଏହାପରେ ସେ କୋଟିଏରେ ଗୋଟିଏ, ନାରୀ ଆଖିରେ ନିଆଁ, ହରିଭାଇ ହାରେନା, ତୁ ମୋ ଆଖିର ତାରା, କଥାନ୍ତର ଆଦି କଥାଚିତ୍ରରେ ଅଭିନୟ କରିଥିଲେ ।

ମାମୁନି ଓଡ଼ିଆ କଥାଚିତ୍ର ବ୍ୟତୀତ ଦୂରଦର୍ଶନ ଧାରାବାହିକରେ ଅଭିନୟ କରୁଛନ୍ତି । ଇ ଟିଭି ଓଡ଼ିଆରେ ପ୍ରସାରତି ଲୋକପ୍ରିୟ ଧାରାବାହିକ ବଡ଼ ଘର ବଡ଼ ଗୁମର କଥାରେ ସେ ରତ୍ନା ଦେବରାୟ ଭୂମିକାରେ ଲୋକପ୍ରିୟତା ଅର୍ଜନ କରିଥିଲେ । ଏହି ଭୂମିକରେ ପୂର୍ବରୁ ଅପରାଜିତା ମହାନ୍ତି ଅଭିନୟ କରୁଥିଲେ । ସେ ଇ ଟିଭି ଓଡ଼ିଆରେ ଟାଇମ୍ ପାସ୍, ତରଙ୍ଗ ଟିଭିରେ ଆମ ଘର ଲକ୍ଷ୍ମୀ, ସାର୍ଥକ ଟିଭିରେ ମାନିନୀ ଆଦି ଧାରାବାହିକରେ ଅଭିନୟ କରିଥିଲେ ।

 ଅଭିନୀତ କଥାଚିତ୍ର 
+ବର୍ଷାଚଳଚ୍ଚିତ୍ରଭୂମିକାମନ୍ତବ୍ୟ୧୯୯୯ମା ପରି କିଏ ହେବପୂଜାପ୍ରଥମ ଓଡ଼ିଆ କଥାଚିତ୍ରକୋଟିକରେ ଗୋଟିଏ୨୦୦୩ନାରୀ ଆଖିରେ ନିଆଁ୨୦୦୪ହରିଭାଇ ହାରେନାନୀଳିମା୨୦୦୫ତୁ ମୋ ଆଖିର ତାରା୨୦୦୭କଥାନ୍ତରମୋନିକା ଓ ମାଇଁ ଡାର୍ଲିଙ୍ଗମୋନିକା୨୦୦୮ହସିବ ପୁଣି ମୋ ସୁନା ସଂସାରସଂଖୀନନ୍ଦିନୀ ଆଇ ଲଭ୍ ୟୁସଲ୍‌ମାଜୀଅନ୍ତା ଭୂତ୨୦୧୩ସୁପରଷ୍ଟାର୨୦୧୬ଗୁଣ୍ଡା୨୦୧୭ମୁଁ ଖାଣ୍ଟି ଓଡ଼ିଆ ଝିଅଶ୍ରେଷ୍ଠ ପାର୍ଶ ଅଭିନେତ୍ରୀ (ରାଜ୍ୟ ଚଳଚ୍ଚିତ୍ର ପୁରସ୍କାର)୨୦୧୮ଗୁଡ୍ଡୁ ଆଣ୍ଡ ଗୁଡ୍ଡି

 ଅଭିନୀତ ଧାରାବାହିକ 
+ଧାରାବାହିକଚେନାଲ୍ଭୂମିକାମନ୍ତବ୍ୟଟାଇମ୍ ପାସ୍ଇ ଟିଭି ଓଡ଼ିଆବଡ଼ ଘର ବଡ଼ ଗୁମର କଥାଇ ଟିଭି ଓଡ଼ିଆରତ୍ନା ଦେବରାୟଅପରାଜିତାଙ୍କ ପରେ ତାଙ୍କ ସ୍ଥାନରେ ଅଭିନୟ କରିଥିଲେଆମ ଘର ଲକ୍ଷ୍ମୀତରଙ୍ଗ ଟିଭିଖଳନାୟିକାମାନିନୀସାର୍ଥକ ଟିଭିଫୁଲହାସ୍ୟ ଅଭିନେତ୍ରୀ

 ପୁରସ୍କାର 
 ୨୦୧୮: ରାଜ୍ୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ପାର୍ଶ୍ୱ ଅଭିନେତ୍ରୀ (ମୁଁ ଖାଣ୍ଟି ଓଡ଼ିଆ ଝିଅ)

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ହାଡ଼ୁ

ହାଡ଼ୁ ଜଣେ ଓଡ଼ିଆ ଅଭିନେତା, ଯିଏକି ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ ଓ ମଞ୍ଚ ନାଟକରେ ଅଭିନୟ କରନ୍ତି । ସେ ମୁଖ୍ୟତଃ ହାସ୍ୟ କଳାକାର ଭାବରେ ଓଡ଼ିଶାରେ ଜଣାଶୁଣା । ତାଙ୍କର ପ୍ରକୃତ ନାମ ହେଉଛି ଭକ୍ତ ପ୍ରହଲ୍ଲାଦ ଚରଣ ପଟ୍ଟନାୟକ । ସେ ୧୯୯୫ ମସିହାରେ ତୁ ମୋରି ପାଇଁ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ଏହାପରେ ସେ ଅନେକ ଓଡ଼ିଆ କଥାଚିତ୍ର, ଧାରାବାହିକ ଏବଂ ମଞ୍ଚ ଆଦିରେ ଅଭିନୟ କରିଛନ୍ତି ।

 ଅଭିନୟ ଜୀବନ 
ହାଡ଼ୁ ମୁଖ୍ୟତଃ ତାଙ୍କ ବଡ଼ ପେଟ ଓ ନିଶ ରଖିବାର ଶୈଳୀ ପାଇଁ ଓଡ଼ିଶାର ଘରେ ଘରେ ପରିଚିତ ।

୧୯୯୫ ମସିହାରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ହେଉଛି ମୋ ମନ ଖାଲି ତୋରି ପାଇଁ । ଗୌରୀ ଶଙ୍କର ଦାସଙ୍କ ନିର୍ଦ୍ଦେଶିତ ଏହି କଥାଚିତ୍ରଟିରେ ସେ ହାଡ଼ୁ ମାମୁଁ ଭୂମିକାରେ ଅଭିନୟ କରିଥିଲେ । ଏହାପରେ ସେ ଅନେକ କଥାଚିତ୍ର

 ଅଭିନୀତ କଥାଚିତ୍ର 
+ବର୍ଷଚଳଚ୍ଚିତ୍ରଭୂମିକାମନ୍ତବ୍ୟ୧୯୯୫ମୋ ମନ ଖାଲି ତୋରି ପାଇଁହାଡ଼ୁ ମାମୁଅଭିନୀତ ପ୍ରଥମ ଓଡ଼ିଆ କଥାଚିତ୍ର୧୯୯୯ପ୍ରେମ ବନ୍ଧନଡମ୍ବୁରୁ୨୦୦୩ଅ ଆକାରେ ଆସତ ମିଛ୨୦୦୪ଜ୍ୱାଇଁର ଚଉକାକୁ ଶଶୁରର ଛକା

 ଅଭିନୀତ ଧାରାବାହିକ 
+ଧାରାବାହିକଚେନାଲ୍ଭୂମିକାମନ୍ତବ୍ୟଛାନିଆଡିଡି ଓଡ଼ିଆଗାୟତ୍ରୀଇ ଟିଭି ଓଡ଼ିଆଦୁହିତାଡିଡି ଓଡ଼ିଆ

 ପୁରସ୍କାର 
 ୨୦୦୮: ରାଜ୍ୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ହାସ୍ୟ ଅଭିନେତା (ହସିବ ପୁଣି ମୋ ସୁନା ସଂସାର)
 ୨୦୧୨: ରାଜ୍ୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ହାସ୍ୟ ଅଭିନେତା (ମତେ ବୋହୂ କରି ନେଇ ଯା)

 ଆଧାର 

 ବାହାର ଆଧାର 

 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ହାସ୍ୟ ଅଭିନେତା
ଅଶ୍ୱିନୀ ବ୍ରହ୍ମା

ଅଶ୍ୱିନୀ ବ୍ରହ୍ମା ଜଣେ ଓଡ଼ିଆ ଅଭିନେତା, ଯିଏକି ଓଡ଼ିଆ କଥାଚିତ୍ର, ଦୂରଦର୍ଶନ ଧାରାବାହିକ ଏବଂ ମଞ୍ଚ ନାଟକରେ ଅଭିନୟ କରନ୍ତି । ସେ ପ୍ରଥମେ ବିଭିନ୍ନ ଥିଏଟରରେ ଅଭିନୟ କରିବା ଆରମ୍ଭ କରିଥିଲେ ଏବଂ ପରେ ୧୯୯୮ ମସିହାରେ ଦୂରଦର୍ଶନ ଧାରାବାହିକରେ ଅଭିନୟ କରିବା ଆରମ୍ଭ କରିଥିଲେ । ୨୦୧୩ ମସିହାରେ ସେ ଗଡ଼ବଡ଼ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଉଭୟ କଥାଚିତ୍ର ଏବଂ ଧାରାବାହିକ ପାଇଁ ସେ ରାଜ୍ୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । 

 ପ୍ରାରମ୍ଭିକ ଜୀବନ ଓ ଶିକ୍ଷା 
ଅଶ୍ୱିନୀ ବ୍ରହ୍ମା ପୁରୀ ଜିଲ୍ଲାର ରାମଚନ୍ଦ୍ରପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ପରମାନନ୍ଦ ରାଜଗୁରୁ ଜଣେ ମଞ୍ଚ ଅଭିନେତା ଥିଲେ । ତାଙ୍କ ବାପାଙ୍କ ଯେତେବେଲେ ଅନ୍ନପୂର୍ଣ୍ଣା ରଙ୍ଗମଞ୍ଚରେ ଅଭିନୟ କରୁଥିଲେ, ସେତେବେଳେ ସେ ନାଟକ ଦେଖିବାକୁ ଯାଉଥିଲେ ଏବଂ ଧୀରେ ଧୀରେ ଅଭିନୟ ପ୍ରତି ଆକର୍ଷିତ ହୋଇଥିଲେ ।

 ଅଭିନୟ ଜୀବନ 
ଅଶ୍ୱିନୀ ପ୍ରଥମେ ଥିଏଟରରେ ଅଭିନୟ କରିବା ଆରମ୍ଭ କରିଥିଲେ । ସେ ପ୍ରଥମେ ଶତାବ୍ଦୀର କଳାକାରରେ କାମ କରିବା ଆରମ୍ଭ କରିଥିଲେ । ସେ ଧୀର ମଲ୍ଲିକଙ୍କର ଏକ ନାଟକରେ ତାଙ୍କୁ ମିଳିଥିଲା ତାଙ୍କର ପ୍ରଥମ ମଞ୍ଚ ନାଟକ । ସେ ରବୀନ୍ଦ୍ର ମଣ୍ଡପରେ ଅନୁଷ୍ଠିତ କିଛି ନାଟକରେ ମଧ୍ୟ ଅଭିନୟ କରିଛନ୍ତି ।

୧୯୯୮ ମସିହାରେ ଅଶ୍ୱିନୀ ଦୂରଦର୍ଶନ ଧାରାବାହିକ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଧାରାବାହିକ ଥିଲା ମୁଁ ଭଲପାଏ, ଯାହାର ନିର୍ଦ୍ଦେଶନା ଦେଇଥିଲେ ହରିଶ ମହାନ୍ତି । ଏହାପରେ ସେ ପାଖାପାଖି ୨୦ଟିରୁ ଅଧିକ ଧାରାବାହିକରେ ଅଭିନୟ କରିଛନ୍ତି ।

୨୦୧୩ ମସିହାରେ ଅଶ୍ୱିନୀ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଓଡ଼ିଆ କଥାଚିତ୍ର ଥିଲା ଗଡ଼ବଡ଼, ଯେଉଁଥିରେ ସେ ଦୁଇଟି ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଏହାପରେ ସେ ସୁପରଷ୍ଟାରରେ ଖଳନାୟକ ଭୂମିକାରେ ଅଭିନୟ କରିଥିଲେ ।

 ଅଭିନୀତ କଥାଚିତ୍ର 
+ବର୍ଷକଥାଚିତ୍ରଭୂମିକାମନ୍ତବ୍ୟ୨୦୧୩ଗଡ଼ବଡ଼ଦୀପକ/ଦୀପାସୁପରଷ୍ଟାର

 ଅଭିନୀତ ଧାରାବାହିକ 
+ଧାରାବାହିକଚେନାଲ୍ଭୂମିକାମନ୍ତବ୍ୟମୁଁ ଭଲପାଏପ୍ରଥମ ଧାରାବାହିକଏ ଗପ ମଲା ଜହ୍ନରପ୍ରତିଘାତସକାଳର ଅପେକ୍ଷାରେସଞ୍ଜ ସଳିତାସଂସ୍କାରଇ ଟିଭି ଓଡ଼ିଆଶାମୁକାସିନ୍ଦୂରତୁଳସୀଇ ଟିଭି ଓଡ଼ିଆବିଭୁଉଆଁସୀ କନ୍ୟାତରଙ୍ଗ ଟିଭିସବୁ ଠିକ୍ ଠାକ୍ଇ ଟିଭି ଓଡ଼ିଆଡାକ୍ତର ବାବୁତୋ ଅଗଣାର ତୁଳସୀ ମୁଁସାର୍ଥକ ଟିଭିବିଶୁମାନିନୀସାର୍ଥକ ଟିଭିଅର୍ଜୁନ୨୭ ତମ ରାଜ୍ୟ ଚଳଚ୍ଚିତ୍ର ପୁରସ୍କାରତାରା ତାରିଣୀତରଙ୍ଗ ଟିଭି

 ପୁରସ୍କାର 

 ୨୦୧୪: ରାଜ୍ୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ନବାଗତ (ଗଡ଼ବଡ଼)
 ୨୦୧୫: ରାଜ୍ୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ଧାରାବାହିକ ଅଭିନେତା (ମାନିନୀ)

 ଆଧାର 

 ବାହାର ଆଧାର 

 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ପାନିପତ୍ ଉତ୍ଥିତ ଏକ୍ସପ୍ରେସୱେ

ଲେଉଟାଣି ପାନିପଥ ଉତ୍ଥିତ ଏକ୍ସପ୍ରେସୱେ
ଏସ. ପି. ବାଲସୁବ୍ରମଣ୍ୟମ

ଶ୍ରୀପାଠୀ ପାଣ୍ଡିତରାଧ୍ୟୁଲ ବାଲସୁବ୍ରମଣ୍ୟମ (୪ ଜୁନ ୧୯୪୬ - ୨୫ ସେପ୍ଟେମ୍ବର ୨୦୨୦) ଜଣେ ଜଣାଶୁଣା ଭାରତୀୟ ସଂଗୀତଜ୍ଞ, କଣ୍ଠଶିଳ୍ପୀ, ସଙ୍ଗୀତ ନିର୍ଦ୍ଦେଶକ, ଅଭିନେତା, ଡବିଂ କଳାକାର ଏବଂ ଚଳଚ୍ଚିତ୍ର ନିର୍ମାତା ଯିଏକି ତେଲୁଗୁ, ତାମିଲରେ ମୁଖ୍ୟତ କାମ କରୁଥିଲେ ।

ସେ କନ୍ନଡ, ହିନ୍ଦୀ ଏବଂ ମାଲାୟାଲମ୍ ଚଳଚ୍ଚିତ୍ର ସମେତ ୧୬ଟି ଭାରତୀୟ ଭାଷାରେ ୪୦ହଜାରରୁ ଅଧିକ ଗୀତ ଗାଇଥିଲେ। କନ୍ନଡ, ତେଲୁଗୁ, ତାମିଲ ଏବଂ ହିନ୍ଦୀ ଭଳି ଚାରୋଟି ଭିନ୍ନ ଭାଷାରେ କାର୍ଯ୍ୟ କରି ଜାତୀୟ ଚଳଚ୍ଚିତ୍ର ପୁରସ୍କାରରେ ସେ ୬ଟି ପୁରସ୍କାର ପାଇଛନ୍ତି  । ତେଲୁଗୁ କଥାଚିତ୍ର ଜଗତରେ କରିଥିବା କାର୍ଯ୍ୟ ପାଇଁ ୨୫ଥର ଆନ୍ଧ୍ରପ୍ରଦେଶ ରାଜ୍ୟ ନନ୍ଦୀ ପୁରସ୍କାର ପାଇଥିଲେ । ଏହା ସହିତ ସେ କର୍ଣ୍ଣାଟକ ଏବଂ ତାମିଲନାଡୁରରେ ମଧ୍ୟ ବିଭିନ୍ନ ପୁରସ୍କାର ପାଇଥିଲେ । ଏଥିସହିତ ସେ ହିନ୍ଦୀ କଥାଚିତ୍ର ଜଗତରେ କାମ କରି ଫିଲ୍ମଫେୟାର ପୁରସ୍କାର ଏବଂ ୬ଟି ଦକ୍ଷିଣ ଭାରତୀୟ ଫିଲ୍ମ‌ଫେୟାର୍ ପୁରସ୍କାର ପାଇଥିଲେ ।

କେତେକ ସୂତ୍ର ଅନୁଯାୟୀ, ୪୦ ହଜାରରୁ ଅଧିକ ଗୀତ ଗାଇଥିବା ଜଣେ ଗାୟକଙ୍କଦ୍ୱାରା ସର୍ବାଧିକ ସଂଖ୍ୟକ ଗୀତ ରେକର୍ଡିଂ ପାଇଁ ସେ ଗିନିଜ ୱାଲର୍ଡ୍ ରେକର୍ଡ କରିଥିବା ଜଣାପଡିଛି। ୨୦୧୨ ମସିହାରେ, ଭାରତୀୟ କଥାଚିତ୍ର ଜଗତରେ ତାଙ୍କର ଅବଦାନ ପାଇଁ ରାଜ୍ୟ ଏନ୍.ଟି.ଆର୍.ଜାତୀୟ ପୁରସ୍କାର ଗ୍ରହଣ କରିଥିଲେ । ୨୦୧୬ ମସିହାରେ, ସେ ଭାରତୀୟ ଚଳଚ୍ଚିତ୍ର ବ୍ୟକ୍ତିତ୍ୱ ଭାବରେ ଏକ ରୌପ୍ୟ ମୟୂର ପଦକରେ ସମ୍ମାନିତ ହୋଇଥିଲେ ।

ସେ ଭାରତ ସରକାରଙ୍କଦ୍ୱାରା ପଦ୍ମଶ୍ରୀ (୨୦୦୧) ଏବଂ ପଦ୍ମ ଭୂଷଣ (୨୦୧୧)  ଉପାଧିରେ ଭୂଷିତ ହୋଇଥିଲେ । ୨୫ ସେପ୍ଟେମ୍ବର ୨୦୨୦ରେ, ସେ କରୋନାଭୂତାଣୁରେ ପୀଡ଼ୀତ ହୋଇ ମୃତ୍ୟୁବରଣ କରିଥିଲେ ।

 ଆଧାର 

 ବାହାର ଆଧାର 

 
 
 

ଶ୍ରେଣୀ:୨୦୨୦ ମୃତ୍ୟୁ
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ
ପାଳୁଅ

ପାଳୁଅ (ବୈଜ୍ଞାନିକ ନାମ Curcuma angustifolia ) ଏକ ଗୁଳ୍ମ ଜାତୀୟ ଉଦ୍ଭିଦ।ଏହା ଅଦା ପରିବାର ଅର୍ଥାତ ଜିଞ୍ଜିବରେସି ପରିବାରର ଗୁଳ୍ମ । ଏହି ପରିବାରରେ ଏହାର ଏକ ନିକଟ ସଦସ୍ୟ ହଳଦି।ଏହି ପ୍ରଜାତି ଭାରତୀୟ ଉପମହଦ୍ୱିପର ଏକ ସ୍ଥାନୀୟ ଉଦ୍ଭିଦ। ଏହାର ଇଂରାଜୀ ନାମ East Indian arrowroot (ଈଶ୍ଟ ଈନ୍ଡିଆନ୍ ଆରାରୁଟ୍) ।  ଅନେକ ପ୍ରାଚ୍ୟ ସମାଜରେ ଏହାର ଏକ ଗୁରୁତ୍ୱପୂର୍ଣ୍ଣ ସ୍ଥାନ ରହିଛି.

ବର୍ଣ୍ଣନା

thumb|ପାଳୁଅ ଫୁଲ
ଏହା ଅଦା ପରିବାର ଅର୍ଥାତ ଜିଞ୍ଜିବରେସି ପରିବାରର ଏକ ସପୁଷ୍ପକ ଗୁଳ୍ମ। ଏକ ଭୁନିମ୍ନସ୍ଥ କନ୍ଦ ( rhizome) ବା ଏକ ରୂପାନ୍ତରିତ କାଣ୍ଡରୁ ଏହି ଉଦ୍ଭିଦ ଜନ୍ମିଥାଏ । ଅତିବେଶୀରେ  ପର୍ଯ୍ୟନ୍ତ ଉଚ୍ଚତାରେ ବଢୁଥିବା ଏହି ଗଛର କାଣ୍ଡ ଖୁବ ଛୋଟ ଓ ସେଥିରୁ ଗୋଛାଏ ସିଧା ପତ୍ର ବାହାରିଥାଏ । ପତ୍ର ଫୁଟେରୁ ଅଧିକ ଦୈର୍ଘ୍ୟ ଓ ୪-୫ ଇଞ୍ଚ ପ୍ରସ୍ଥ ବିଶିଷ୍ଟ । ଏହାର ପତ୍ରର ଗନ୍ଧ ଏବଂ ସ୍ୱାଦ ହଳଦୀ ପତ୍ର ପରି | ଏହା ଏକ ବାରମାସୀ ଉଦ୍ଭିଦ। ଧଳା ଓ ଆଂଶିକ ହଳଦିଆ ରଙ୍ଗର ଫୁଲଗୁଡ଼ିକ ଏକ କଣ୍ଟାଳିଆ ସ୍ତବକରୁ ବାହାରିଥାଆନ୍ତି । ଫୁଲଗୁଡିକ ମଧ୍ୟମ ଆକାରର ଓ ଓ ଏହାର ଫଳ ହୋଇନଥାଏ । କନ୍ଦରୁ ହିଁ ବଂଶବିସ୍ତାର ହୋଇଥାଏ । ପାଳୁଅ ଗଛରେ ସାଧାରଣତ ଜୁଲାଇରୁ ଅଗଷ୍ଟ ମାସ ପର୍ଯ୍ୟନ୍ତ  (ବର୍ଷା ଋତୁ ଆରମ୍ଭରେ) ଫୁଲ ଫୁଟିଥାଏ । ପତ୍ରଗୁଡିକ ସମ୍ପୂର୍ଣ୍ଣରୂପେ ବିକଶିତ ହେବାର ସୁଯୋଗ ପାଇବା ପୂର୍ବରୁ, ଏବଂ ପତ୍ରଗୁଡିକ ସମ୍ପୂର୍ଣ୍ଣ ବିକଶିତ ହେବା ପରେ ମଧ୍ୟ ଫୁଲ ଫୁଟିଥାଏ |

ପାଳୁଅ ଗଛର ମୁଖ୍ୟ ଅଂଶ ଏହାର, କନ୍ଦ । ଏହା  ପର୍ଯ୍ୟନ୍ତ ବଢିପାରେ । . ଏହି କନ୍ଦ ଉଭୟ ଖାଦ୍ୟ ଓ ଔଷଧ ଭାବେ ବ୍ୟବହୃତ ହୁଏ | ପାଳୁଅ ଗଛର ବଂଶବିସ୍ତାର କନ୍ଦଦ୍ୱାରା ହୋଇଥାଏ.

ବଣ୍ଟନ
ପାଳୁଅ ଗଛ ପ୍ରାୟ ଜଙ୍ଗଲରେ ଦେଖିବାକୁ ମିଳେ. ଏହା ଭାରତର ଅନେକ ରାଜ୍ୟ ଯଥା ଆନ୍ଧ୍ରପ୍ରଦେଶ, ହିମାଚଳପ୍ରଦେଶ , ଓଡ଼ିଶା , ମଧ୍ୟପ୍ରଦେଶ ,ମହାରାଷ୍ଟ୍ର , ଛତିଶଗଡ଼ , ତାମିଲନାଡୁ ଓ କେରଳରେ ଦେଖ ଯାଏ । ଏହା ମ୍ୟାମାର, ଲାଓସ, ନେପାଳ, ଓ ପାକିସ୍ତାନ୍ ମଧ୍ୟ ଦେଖା ଯାଏ.

ବ୍ୟବହାର
ପ୍ରାଚ୍ୟ ସମାଜରେ ଏହା ସାଧାରଣତଃ ଖାଦ୍ୟ ଏବଂ ଚିକିତ୍ସାରେ ବ୍ୟବହୃତ ହୁଏ |

Food uses
ପାଳୁଆର କନ୍ଦ ଏକ ଶ୍ୱେତସାରଯୁକ୍ତ ଖାଦ୍ୟଭାବେ ବ୍ୟବହୃତ ହୁଏ | ପାଳୁଅରୁ ତିଆରି ଖିରି ଶିଶୁମାନଙ୍କ ପାଇଁ ଏକ ପୁଷ୍ଟିକର ଖାଦ୍ୟ ଭାବରେ ବ୍ୟବହୃତ ହୁଏ | 

ଏହା ଏକ ପ୍ରାଥମିକ ଉପାଦାନ ଭାବରେ ପାଳୁଅ ଲଡୁ,  କେକ୍, ଆରାରୁଟ୍ ବିସ୍କୁଟ୍ , ଓ ପୁଡିଙ୍ଗ୍ ବ୍ୟବହୃତ ହୁଏ |

ଆଧାର

ଶ୍ରେଣୀ:ଔଷଧୀୟ ଗଛ
ଶ୍ରେଣୀ:ମସଲା
ଶ୍ରେଣୀ:ଜୀବଜଗତ
ଶ୍ରେଣୀ:ଉଦ୍ଭିଦ ଜଗତ